Mulayam-Akhilesh congratulates Yogi on stage
मध्य प्रदेश	छत्तीसगढ़	महाराष्ट्र	उत्तर प्रदेश	दिल्ली	गुजरात	राजस्थान	बिहार	पंजाब	पश्चिम बंगाल	हिमाचल प्रदेश	जम्मू कश्मीर	उड़ीसा	केरल	तमिलनाडु	उत्तराखंड	झारखंड	कर्नाटक	हरियाणा	आँध्रप्रदेश	अन्य राज्य मुलायम-अखिलेश ने मंच पर पहुंचकर योगी को दी बधाई
On Date : 19 March, 2017, 7:45 PM
लखनऊ: उत्तर प्रदेश के नवनिर्वाचित मुख्यमंत्री योगी आदित्यनाथ के शपथ ग्रहण समारोह में पहुंचे समाजवादी पार्टी(सपा) संरक्षक मुलायम सिंह यादव और निवर्तमान मुख्यमंत्री अखिलेश यादव ने श्री योगी को मंच पर ही बधाई दी।
योगी आदित्यनाथ ने दोनों की बधाई स्वीकार करते हुए मुलायम सिंह यादव को ससम्मान मंच पर बिठाया। थोड़ी देर बाद मुलायम सिंह यादव को प्रधानमंत्री नरेन्द्र मोदी से कान में कुछ बतियाते देखा गया। शपथ ग्रहण समारोह में मुलायम सिंह यादव और अखिलेश सामान्य लग रहे थे। बीच-बीच में मुलायम सिंह यादव भारतीय जनता पार्टी(भाजपा) के लालकृष्ण आडवाणी और नितिन गडकरी से भी बात करते देखे गये।
शपथ ग्रहण समारोह के बाद अपने स्थान से उठकर सपा संरक्षक मुलायम सिंह यादव और उनके बेटे अखिलेश ने एक बार फिर से योगी को बधाई दी। पिता-पुत्र ने बाद में मध्यप्रदेश के मुख्यमंत्री शिवराज सिंह चौहान और कैबिनेट मंत्री स्वामी प्रसाद मौर्य के साथ हाथ उठाकर लोगों का अभिवादन किया और बाद में प्रधानमंत्री मोदी और भाजपा के अध्यक्ष अमित शाह से भी कुछ क्षणों तक बातचीत की। समारोह में कांग्रेस और बहुजन समाज पार्टी(बसपा) का कोई नेता नहीं देखा गया। समारोह में इसे लेकर तरह-तरह की चर्चायें भी होती रहीं। पिछली खबर
CM बनने के बाद बोले आदित्यनाथ:UP के विकास में नहीं छोड़ेंगे कोई कोर कसर